
	1. 
	
ՀՀ ՎԻՃԱԿԱԳՐԱԿԱՆ ԿՈՄԻՏԵ
	N ՎԿ/2-09/1367-2026

	
	
	17 Ապրիլ 2026

	
	
Ի պատասխան Ձեր 09.04.2026 թիվ 01/7166-2026 գրության, սույնով տեղեկացվում է Ձեզ առ այն, որ «Զբոսաշրջային ծառայություններ մատուցող անձանց վերաբերյալ տվյալների շտեմարանի ստեղծման և վարման կարգը հաստատելու մասին» (այսուհետ՝ Շտեմարան) ՀՀ կառավարության որոշման  նախագծում Արմստատի առաջարկությունները ներկայացված են Track  Changes ձևաչափով:
Միաժամանակ, նպատակահարմար է Շտեմարանում հավաքագրվող տեղեկությունների կազմը համալրել այնպիսի տվյալներով, որոնք ոլորտում ռազմավարություն մշակող և քաղաքականություն իրականացնող լիազոր պետական մարմնին հնարավորություն կտան ձևավորել առավել ամբողջական պատկերացում ոլորտի կարողությունների, զարգացման միտումների և բարելավման հնարավոր ուղղությունների վերաբերյալ։
Վերոնշյալով պայմանավորված, առաջարկվում է նախաձեռնել աշխատանքներ ՀՀ կառավարության 2026 թվականի փետրվարի 12-ի «Զբոսաշրջային ծառայություններ մատուցող անձանց վերաբերյալ էլեկտրոնային գրանցամատյանում գրանցված զբոսաշրջային ծառայություններ մատուցողների տեղեկատվության բովանդակությունը, ներկայացման և վարման կարգն ու ձևերը սահմանելու մասին»  թիվ 136 –Ն որոշման (այսուհետ՝ Որոշում), որը, ցավոք, Արմստատին կարծիքի չէր ներկայացվել, Հավելված N 1-ի 4-րդ և 5-րդ կետերով նախատեսված վավերապայմաններով տեղեկատվությունը համալրելու ուղղությամբ, մասնավորապես, ներառելով «հյուրանոցային տնտեսության օբյեկտի տեսակը», «զբաղվածությունը», «մատուցվող ծառայությունների տեսակները», «հյուրանոցային տնտեսության օբյեկտներում հանգրվանած զբոսաշրջիկների սեռատարիքային կազմը», «զբոսաշրջային գործակալությունների կողմից կազմակերպվող այցելությունների ուղղությունները» և այլ ցուցանիշներ, քանզի վերոնշյալ կետերով սահմանված տեղեկությունների գերակշիռ մասն արդեն իսկ հասանելի են պետական մարմինների այլ շտեմարաններից:

	


	Չի ընդունվել
 Track  Changes ձևաչափով առաջարկվում է ավելացնել նաև շտեմարանի ստեղծման մասին տեղեկատվություն, սակայն շտեմարանը արդեն իսկ ստեղծված է ՀՀ կառավարության՝ 2026 թվականի փետրվարի 12-ի N 136-Ն որոշման շրջանակում։














Ընդունվել է մասամբ
ՀՀ կառավարության՝ 2026 թվականի փետրվարի 12-ի N 136-Ն որոշմամբ արդեն իսկ սահմանված է, որ զբոսաշրջային ծառայություն մատուցող անձինք Զբոսաշրջության կոմիտե են ներկայացնում իրենց վերաբերյալ լրացուցիչ համապարփակ տեղեկատվություն, որը պետք է ներառի հետևյալ տվյալները՝

զբոսաշրջային ծառայությունների տեսակի վերաբերյալ տեղեկատվություն. օրենքով սահմանված զբոսաշրջային ծառայությունների ցանկից զբոսաշրջային ծառայություն մատուցող անձի կողմից մատուցվող ծառայությունների տեսակի վերաբերյալ տեղեկատվություն՝ ներառյալ ծառայությունների մատուցման շրջանակներում կիրառվող՝ հանրության շրջանում հայտնի, սոցիալական կամ այլ հարթակներով ներկայացվող անվանումները, ապրանքային նշանների ամբողջական անվանումներն ու դրանց համարժեքները՝ առնվազն ռուսերեն և անգլերեն, առաջարկվող զբոսաշրջային փաթեթների, տուրերի կամ այլ առանձին ծառայությունների աշխարհագրական ուղղությունները, իսկ օրենքով նախատեսված հյուրանոցային ծառայություն մատուցող անձանց դեպքում՝ նաև տեղեկատվություն իր կողմից շահագործվող հյուրանոցային տնտեսության յուրաքանչյուր օբյեկտում առկա համարների և ննջատեղերի (այդ թվում՝ լրացուցիչ ննջատեղերի) քանակի վերաբերյալ։

Հյուրանոցային ծառայություն մատուցող անձանց զբաղվածության, զբոսաշրջիկների սեռատարիքային կազմի մասին տեղեկատվության տրամադրումը ենթադրելու է ծառայություն մատուցող անձի կողմից հարթակում տվյալների պարբերական թարմացում։ Այս մասով անհրաժեշտ է ուսումնասիրել՝ արդյոք հարթակում նման հնարավորություն ընձեռելը նպատակահարմար է, թե ոչ։ 
Բացի այդ՝ նշված տեղեկատվությունը հյուրանոցային ծառայություն մատուցող անձը պետք է իր գրանցամատյանի միջոցով վարի և պարբերաբար ներկայացնի Վիճակագրական կոմիտե։

	2. 
	ՀՀ Բարձր տեխնոլոգիական արդյունաբերության նախարարություն
	N 01/09.1/2882-2026

	
	
	22 Ապրիլ 2026

	
	ՀՀ կառավարության «Զբոսաշրջային ծառայություններ մատուցող անձանց վերաբերյալ տվյալների շտեմարանի կանոնակարգը հաստատելու մասին» որոշման նախագծի (այսուհետ՝ Նախագիծ) վերաբերյալ տեղեկացնում եմ հետևյալը՝
1. [bookmark: _Hlk227839922]Նախագծի 1-ին կետում «Հաստատել Հայաստանի Հանրապետության կառավարության 2026 թվականի փետրվարի 12-ի N 136-Ն որոշման հիման վրա ստեղծված զբոսաշրջային ծառայություններ մատուցող անձանց վերաբերյալ տվյալների շտեմարանի կանոնակարգը» բառերն առաջարկվում է փոխարինել «Հաստատել՝ Զբոսաշրջային ծառայություններ մատուցող անձանց վերաբերյալ տվյալների շտեմարանի կանոնակարգը՝ համաձայն հավելվածի:» բառերով՝ նկատի ունենալով, որ Նախագծի նախաբանով արդեն իսկ վկայակոչվում է վերոհիշյալ որոշումը:
1. Նախագծի հավելվածի 2-րդ կետն առաջարկում ենք խմբագրել՝ համապատասխանեցնելով «Հանրային տեղեկությունների մասին» օրենքի 16-րդ հոդվածի 1-ին մասի պահանջներին՝ նախատեսելով, որ տվյալների շտեմարանի կանոնակարգով սահմանվում է տվյալների շտեմարանի վերակազմավորման հետ կապված կարգավորումներ:
1. [bookmark: _Hlk227848101]Նախագծի հավելվածի 9-րդ կետում «Տվյալների շտեմարանը օգտագործվում է» բառերն առաջարկվում է փոխարինել «Տվյալների շտեմարան մուտքագրված տեղեկությունները կարող են օգտագործվել» բառերով:
1. [bookmark: _Hlk227848163]Նախագծի հավելվածի 7-րդ կետով առաջարկվում է «պաշտպանության» բառը փոխարինել «անվտանգության» բառով:
1. Նախագծի հավելվածի 11-րդ կետով սահմանվում  է, որ «Տվյալների շտեմարանում առկա զբոսաշրջային ծառայություն մատուցող անձանց վերաբերյալ տեղեկատվությունը, այդ թվում՝ հրապարակման ենթակա բաց տեղեկությունները սույն Հավելվածի 9-րդ կետով նախատեսված մարմինների կողմից մշակվում են՝ այդ տվյալներին էլեկտրոնային եղանակով հասանելիության իրավունքով»: Մինչդեռ  «Հանրային տեղեկությունների մասին» օրենքի 11-րդ հոդվածի 3-րդ մասով նախատեսվում է, որ տեղեկությունները սահմանված կարգով փոխանակվում են փոխգործելիության շրջանակում՝ տվյալների փոխանակման շերտի միջոցով: Հաշվի առնելով վերոգրյալը՝ առաջարկվում է Նախագծի հավելվածի 11-րդ կետը համապատասխանեցնել օրենքի պահանջներին:
1. [bookmark: _Hlk227848952]Նախագծի հավելվածի 13-րդ կետում անհրաժեշտ է հստակեցնել տվյալների շտեմարանում հավաքագրվող տեղեկատվության շրջանակը՝ հաշվի առնելով, որ «Հանրային տեղեկությունների մասին» օրենքով սահմանված է, որ տվյալների շտեմարանում չպետք է հավաքագրվեն այն տվյալները որոնք արդեն առկա են այլ շտեմարաններում (այդ թվում՝ ԲՊՌ-ում, իրավաբանական անձանց պետական ռեգիստրում և այլն): Միաժամանակ, Հայաստանի Հանրապետության կառավարության 2026 թվականի փետրվարի 12-ի N 136-Ն որոշման N 1 հավելվածի 4-րդ և 5-րդ կետերով նախատեսված է, օրինակ, զբոսաշրջային ծառայություններ մատուցող ֆիզիկական անձի վերաբերյալ տվյալների (անուն, ազգանուն) հավաքագրում, մինչդեռ նշված տվյալների տնօրինողը այլ պետական մարմինն է։ Հաշվի առնելով վերոգրյալը՝ անհրաժեշտ է Նախագծի հավելվածի 13-րդ կետը համապատասխանեցնել օրենսդրության պահանջներին:
1. Հաշվի առնելով «Հանրային տեղեկությունների մասին» օրենքի 14-րդ հոդվածի 3-րդ մասը, համաձայն որի՝ «Արգելվում է նույն տվյալների հավաքման և մշակման համար առանձին տվյալների շտեմարանների ստեղծումը, այդ թվում՝ պետական կամ տեղական ինքնակառավարման մարմինների՝ օրենքով նախատեսված լիազորությունների իրականացմամբ ծառայությունների մատուցման կամ պայմանագրի հիման վրա իրավաբանական կամ ֆիզիկական անձանց կողմից ծառայությունների մատուցման նպատակով:», ինչպես նաև, նույն օրենքի 11-րդ հոդվածի 3-րդ մասը, ըստ որի՝ «Պետական և տեղական ինքնակառավարման մարմինները, օրենքով նախատեսված դեպքերում նաև իրավաբանական ու ֆիզիկական անձինք պարտավոր են այդ տեղեկությունները սահմանված կարգով փոխանակել փոխգործելիության շրջանակում՝ տվյալների փոխանակման շերտի միջոցով:», առաջարկվում է Նախագծի հավելվածի 14-րդ կետը խմբագրել՝ այն համապատասխանեցնելով նշված պահանջներին:
1. [bookmark: _Hlk227849041]Նախագծի հավելվածի 15-րդ կետը անհրաժեշտ է խմբագրել՝ այն համապատասխանեցնելով «Հանրային տեղեկությունների մասին» օրենքի 11-րդ հոդվածի 3-րդ մասով սահմանված «մեկ հարցման» սկզբունքին:
1. Առաջարկվում է Նախագծի հավելվածի 20-րդ կետը խմբագրել՝ այն համապատասխանեցնելով նախագծի հավելվածի 13-րդ կետի պահանջներին՝ հաշվի առնելով սույն առաջարկության 5-րդ կետում ներկայացված նկատառումները:
1. Նախագծում անհրաժեշտ է ապահովել եզրույթների միատեսակ կիրառություն, մասնավորապես՝ համապատասխանեցնել «տվյալ» և «տեղեկատվություն» եզրույթների օգտագործումը, բացառությամբ «տվյալների շտեմարան» կայուն բառակապակցության։
1. Առաջարկվում է Նախագծի  հավելվածի 26-րդ և 27-րդ կետերը խմբագրել՝ այն համապատասխանեցնելով նախագծի 13-րդ կետի պահանջներին՝ հաշվի առնելով սույն առաջարկության 5-րդ կետում ներկայացված նկատառումները:
1. Նկատի ունենալով, որ Նախագծով հղումներ են կատարվում նաև Հայաստանի Հանրապետության կառավարության 2026 թվականի փետրվարի 12-ի N 136-Ն որոշմամբ հաստատված հավելվածներին, հետևաբար, տարբերակելու և հստակեցնելու նպատակով, թե հստակ որ հավելվածների մասին է խոսքը՝ առաջարկվում է Նախագծի հավելվածի 27-րդ կետում «26-րդ կետով» թվից ու բառից առաջ լրացնել «սույն հավելվածի» բառերը, քանի որ տվյալների շտեմարանում տեղեկատվության թարմացման հետ կապված գործընթացի կարգավուրումը նախատեսված է Նախագծով հատատվող հավելվածի 26-րդ կետով:
1. Առաջարկվում է վերանայել Նախագծի հավելվածի  28-րդ կետը՝ հաշվի առնելով, որ «Հանրային տեղեկությունների մասին» օրենքով սահմանված է, որ տվյալների շտեմարանում չպետք է հավաքագրվեն այն տվյալները, որոնք արդեն առկա են այլ շտեմարաններում, ուստի թարմացումը իրականացվում է տվյալների տնօրինողի կողմից՝ սկզբնաղբյուրում: Այլ մարմիններն օգտվում են արդեն իսկ թարմացված տվյալներից՝ փոխգործելիության շրջանակում: Միաժամանակ, այն դեպքերում, երբ տվյալների թարմացումն իրականացվում է ինքնաշխատ եղանակով, թարմացման համար ժամկետների սահմանումը նպատակահարմար չէ:
1. [bookmark: _Hlk227850361]Առաջարկվում է Նախագծի 6-րդ գլխի վերնագիրը խմբագրել՝ այն սահմանելով որպես «Տվյալների շտեմարանի անվտանգություն»:
1. Նախագծի հավելվածի 32֊րդ կետով նախատեսվում է Կոմիտեի կամ Օրենքի 15-րդ հոդվածի 4-րդ մասով նախատեսված իրավաբանական անձի կողմից, ըստ անհրաժեշտության, իրականացվող տվյալների փոխանակման կոդավորում: Սակայն, պարզ չէ, թե որոնք են այն անհրաժեշտ դեպքերը, որոնք հաշվի առնելով Կոմիտեն և վերոհիշյալ իրավաբանական անձն իրականացնում են տվյալների փոխանակման կոդավորումը:
1. Առաջարկվում է Նախագծի հավելվածի 34-րդ կետը խմբագրել՝ այն համապատասխանեցնելով «Հանրային տեղեկությունների մասին» օրենքի 20-րդ հոդվածի 6-րդ մասի պահանջին, համաձայն որի՝ «Տվյալների փոխանակում պետական տեղեկատվական համակարգին պատկանող տվյալների շտեմարանների հետ կամ տվյալների շտեմարանների միջև իրականացվում է պետական տեղեկատվական համակարգի տվյալների փոխանակման շերտի միջոցով»:

	3. 
	Պետական եկամուտների կոմիտե
	N 01/3-1/23665-2026

	
	
	17 Ապրիլ 2026

	
	ՀՀ պետական եկամուտների կոմիտեն քննարկել է «Զբոսաշրջային ծառայություններ մատուցող անձանց վերաբերյալ տվյալների շտեմարանի ստեղծման և վարման կարգը հաստատելու մասին» ՀՀ կառավարության որոշման նախագիծը, որի վերաբերյալ հայտնում ենք, որ սկզբունքային առաջարկություններ չունենք։
Միաժամանակ, նախագծի վերաբերյալ հայտնում ենք, որ նշված որոշման ընդունման և Հայաստանի Հանրապետության էկոնոմիկայի նախարարության հետ տվյալների փոխանակմանն ուղղված համապատասխան իրավական ակտի առկայության դեպքում անհրաժեշտ կլինի իրականացնել համապատասխան ծրագրային աշխատանքներ՝ վերոնշյալ գործընթացի ապահովման նպատակով։
Նախնական գնահատմամբ՝ նշված ծրագրային աշխատանքների իրականացման համար կպահանջվի շուրջ երկու ամիս ժամանակ։
	Ընդունվել է









Ընդունվել է
Notify.tourism.gov.am հարթակն արդեն ստեղծված է և կգործարկվի սույն թվականի հուլիսի 1-ից։

	4. 
		Կադաստրի կոմիտե
	N ՍԹ/7515-2026

	
	
	16 Ապրիլ 2026

	
	Ի պատասխան Ձեր 2026 թվականի ապրիլի 9-ի N 01/7166-2026 գրության՝ հայտնում ենք, որ «Զբոսաշրջային ծառայություններ մատուցող անձանց վերաբերյալ տվյալների շտեմարանի կանոնակարգը հաստատելու մասին» ՀՀ կառավարության որոշման նախագծի վերաբերյալ առաջարկություններ չունենք:
	Ընդունվել է 

	5. 
	ՀՀ արդարադատության նախարարություն
	N 10.2.2/18443-2026

	
	
	10 Ապրիլ 2026

	
	 Ի պատասխան Ձեր սույն թվականի ապրիլի 9-ի թիվ 01/7166-2026 գրության՝ ՀՀ արդարադատության նախարարությունն ուսումնասիրել է «Զբոսաշրջային ծառայություններ մատուցող անձանց վերաբերյալ տվյալների շտեմարանի ստեղծման և վարման կարգը հաստատելու մասին» Հայաստանի Հանրապետության կառավարության որոշման նախագիծը և հայտնում է, որ դիտողություններ և առաջարկություններ չունի:
	Ընդունվել է 

	6. 
	
ՀՀ ֆինանսների նախարարություն
	N 01/11-4/10653-2026

	
	
	21 Ապրիլ 2026

	
	Ի պատասխան Ձեր սույն թվականի ապրիլի 4-ի թիվ 01/7166-2026 գրության՝ ՀՀ ֆինանսների նախարարությունն ուսումնասիրել է «Զբոսաշրջային ծառայություններ մատուցող անձանց վերաբերյալ տվյալների շտեմարանի ստեղծման և վարման կարգը հաստատելու մասին» Հայաստանի Հանրապետության կառավարության որոշման նախագիծը և հայտնում է, որ դիտողություններ և առաջարկություններ չունի:
	Ընդունվել է

	ՊԵՏԱԿԱՆ ՓՈՐՁԱԳԻՏԱԿԱՆ ԵԶՐԱԿԱՑՈՒԹՅՈՒՆ
«Զբոսաշրջային ծառայություններ մատուցող անձանց վերաբերյալ տվյալների շտեմարանի կանոնակարգը
հաստատելու մասին» Հայաստանի Հանրապետության կառավարության որոշման  նախագծի վերաբերյալ

«Զբոսաշրջային ծառայություններ մատուցող անձանց վերաբերյալ տվյալների շտեմարանի կանոնակարգը հաստատելու մասին» Հայաստանի Հանրապետության կառավարության որոշման նախագծի (այսուհետ՝ նախագիծ)  վերաբերյալ  հայտնում ենք, որ նախագծի լիազորող նորմով՝ «Հանրային տեղեկությունների մասին» օրենքի 15-րդ հոդվածի 3-րդ մասով, սահմանվում է, որ․ «Տվյալների շտեմարանների կառավարումն իրականացվում է տվյալների շտեմարանի կանոնակարգի հիման վրա, որը հաստատվում է տվյալների շտեմարանի ստեղծման մասին Կառավարության որոշմամբ, Ինքնավար մարմնի եզրակացության հիման վրա (…)»։ Վերոգրյալ կարգավորումից բխում է, որ տվյալների շտեմարանի կանոնակարգը պետք է հաստատվի տվյալների շտեմարանի ստեղծման մասին կառավարության որոշման շրջանակում, մինչդեռ քննարկվող նախագծով նախատեսվում է առանձին նորմատիվ իրավական ակտ՝ «Տվյալների շտեմարանի կանոնակարգը հաստատելու մասին», ինչը չի համընկնում վերոնշյալ լիազորող նորմի պահանջի հետ։ Արդյունքում առաջանում է անհամապատասխանություն լիազորող նորմի և նախագծի միջև, քանի որ օրենքը նախատեսում է կանոնակարգի հաստատում շտեմարանի ստեղծման մասին որոշման շրջանակում, իսկ նախագծով այն ձևակերպված է որպես ինքնուրույն հաստատվող կանոնակարգ։ Վերոգրյալի հաշվառմամբ՝ անհրաժեշտ է վերանայել ամբողջ նախագիծը՝ այն համապատասխանեցնելով լիազորող նորմին։ 
Բացի այդ, հարկ է նկատի ունենալ, որ Ձեր կողմից ՀՀ արդարադատության նախարարություն հասցեագրված գրությունը վերաբերում է «Զբոսաշրջային ծառայություններ մատուցող անձանց վերաբերյալ տվյալների շտեմարանի ստեղծման և վարման կարգը հաստատելու մասին» ՀՀ կառավարության որոշման նախագիծը պետական-իրավական փորձաքննության ներկայացնելուն, մինչդեռ՝ ներկայացված Նախագիծը և հիմնավորումը վերաբերում են Զբոսաշրջային ծառայություններ մատուցող անձանց վերաբերյալ տվյալների շտեմարանի կանոնակարգը հաստատելուն, իսկ ամփոփաթերթի վերնագիրը թեև վերաբերում է «Զբոսաշրջային ծառայություններ մատուցող անձանց վերաբերյալ տվյալների շտեմարանի կանոնակարգը հաստատելու մասին» Հայաստանի Հանրապետության կառավարության որոշման նախագծին, սակայն պարունակում է նաև շահագրգիռ մարմիններից ստացված կարծիքներ, որոնք վերաբերում են «Զբոսաշրջային ծառայություններ մատուցող անձանց վերաբերյալ տվյալների շտեմարանի ստեղծման և վարման կարգը հաստատելու մասին» ՀՀ կառավարության որոշման նախագծին։ 
Վերոգրյալը հիմք ընդունելով՝ անհրաժեշտ է ներկայացնել պարզաբանում նշված հակասությունների վերաբերյալ։
Այնուամենայնիվ, հարկ ենք համարում անդրադառնալ նախագծին և հայտնում ենք հետևյալը․
1․ Նախագծի հավելվածի 1-ին կետում կիրառվում է «սույն հավելվածում» եզրույթը, մինչդեռ նույն հավելվածի 2-րդ կետում օգտագործվում է «սույն կանոնակարգը» ձևակերպումը։ Նկատի ունենալով «Նորմատիվ իրավական ակտերի մասին» օրենքի 15-րդ հոդվածի 2-րդ մասի պահանջը, համաձայն որի՝ «Նորմատիվ իրավական ակտում միևնույն միտքն արտահայտելիս կիրառվում են միևնույն բառերը, տերմինները կամ բառակապակցությունները` որոշակի հերթականությամբ», անհրաժեշտ է նախագծում վերանայել և համապատասխանեցնել վերոնշյալ տերմինների կիրառումը։ Նույն դիտարկումը վերաբերում է նախագծում առկա համանման մյուս կարգավորումներին։
2․ Նախագծի Հավելվածի 2-րդ կետով սահմանվում է, որ սույն կանոնակարգը նախատեսում է, ի թիվս այլնի, տվյալների շտեմարանի «պահպանման, պաշտպանության, վերակազմավորման և դադարեցման» վերաբերյալ դրույթներ, մինչդեռ նույն նախագծի 6-րդ գլուխը վերնագրված է՝ «ՏՎՅԱԼՆԵՐԻ ՇՏԵՄԱՐԱՆԻ ԱՆՎՏԱՆԳՈՒԹՅՈՒՆ»։ Հաշվի առնելով «Նորմատիվ իրավական ակտերի մասին» օրենքի 15-րդ հոդվածի 2-րդ մասի պահանջը, համաձայն որի՝ «Նորմատիվ իրավական ակտում միևնույն միտքն արտահայտելիս կիրառվում են միևնույն բառերը, տերմինները կամ բառակապակցությունները` որոշակի հերթականությամբ», անհրաժեշտ է վերանայել նախագծում կիրառվող ձևակերպումները։
3. Նախագծի 8-րդ կետով նախատեսվում է, որ տվյալների շտեմարանում առկա մշակված հանրային տեղեկություններին հասանելիություն ապահովվում է, եթե դրանում պարունակվող տեղեկություններին հասանելիությունը սահմանափակված չէ օրենքով։ 
Վերոգրյալի համատեքստում հարկ է նկատի ունենալ, որ «Անձնական տվյալների պաշտպանության մասին» օրենքի 11-րդ հոդվածի համաձայն՝ անձնական տվյալները հանրամատչելի կարող են լինել տվյալների սուբյեկտի համաձայնությամբ, տվյալների սուբյեկտի կողմից դրանք հանրամատչելի դարձնելուն ուղղված գիտակցված գործողությունների կատարմամբ կամ օրենքով նախատեսված դեպքերում։
Նման կարգավորման պարագայում անհրաժեշտ է հստակեցնել՝ շտեմարանում առկա որ տվյալներն են համարվում հանրային կամ հրապարակման ենթակա, իսկ որ տվյալներն են ենթակա սահմանափակ հասանելիության՝ որպես անձնական տվյալներ։
Ուստի առաջարկում ենք նախագծում լրացնել, որ շտեմարանում առկա անձնական տվյալները հրապարակման ենթակա են միայն այն մասով, որով դրանց հրապարակումը ուղղակիորեն նախատեսված է օրենքով կամ դրանք օրենքի ուժով համարվում են հանրամատչելի, իսկ մնացած անձնական տվյալների հասանելիությունը սահմանափակվում է իրավասու մարմինների և անձանց համար՝ իրենց լիազորությունների իրականացման համար անհրաժեշտ նվազագույն ծավալով։
4. Նախագծի 16-րդ, 17-րդ, 29-րդ և 34-րդ կետերով նախատեսվում են տվյալների շտեմարան մուտք գործելու դեպքերի էլեկտրոնային հաշվառում, մուտք գործող սուբյեկտի, մուտքի նպատակի, ժամանակի և օգտագործված տվյալների շրջանակի հաշվառում, ինչպես նաև փոփոխությունների պահպանում և փոխգործելիության հարթակի իրադարձությունների մատյաններում տվյալների փոխանցման վերաբերյալ տեղեկությունների պահպանում։ 
Նշված կարգավորումները դրական են։ Միաժամանակ, «Անձնական տվյալների պաշտպանության մասին» օրենքի 19-րդ հոդվածի պահանջների տեսանկյունից նպատակահարմար է լրացուցիչ հստակեցնել անձնական տվյալների անվտանգության ապահովման տեխնիկական և կազմակերպչական միջոցները։
Ուստի առաջարկում ենք նախագծում լրացնել դերային հասանելիության կառավարման, նվազագույն արտոնությունների սկզբունքի, տվյալների դիտման, արտահանման, փոփոխման և ջնջման գործողությունների հաշվառման, մուտքի անհաջող փորձերի գրանցման, լոգերի պահպանման ժամկետների, ինչպես նաև անձնական տվյալների արտահոսքի կամ անվտանգության միջադեպի դեպքում անձնական տվյալների պաշտպանության լիազոր մարմնին և Հայաստանի Հանրապետության ոստիկանությանը տեղեկացնելու կարգի վերաբերյալ դրույթներ։
5. Նախագծի 21-րդ կետով նախատեսվում է, որ տվյալների շտեմարանում տվյալները պահպանվում են անժամկետ՝ մինչև տվյալների շտեմարանի աշխատանքի դադարեցումը։ 
Վերոգրյալի համատեքստում հարկ է նկատի ունենալ, որ «Անձնական տվյալների պաշտպանության մասին» օրենքի 5-րդ հոդվածի 5-րդ մասի համաձայն՝ անձնական տվյալները պետք է պահպանվեն այնպես, որ բացառվի տվյալների սուբյեկտի հետ դրանց նույնականացումն ավելի երկար ժամկետով, քան անհրաժեշտ է դրանց նախօրոք որոշված նպատակներին հասնելու համար։ Բացի այդ, նույն օրենքի 19-րդ հոդվածի 1-ին մասով սահմանվում է, որ մշակողը պարտավոր է ոչնչացնել կամ ուղեփակել այն անձնական տվյալները, որոնք անհրաժեշտ չեն օրինական նպատակին հասնելու համար։
Նման կարգավորման պարագայում անձնական տվյալների անժամկետ պահպանումը կարող է համարվել անհամաչափ, եթե առկա չէ օրենքով հստակ սահմանված անհրաժեշտություն կամ պահպանման հատուկ ռեժիմ։
Ուստի առաջարկում ենք նախագծի 21-րդ կետը վերանայել՝ սահմանելով առնվազն գործունեության դադարեցման, ծանուցման ուժը կորցնելու կամ տվյալների մշակման նպատակի վերանալու դեպքում անձնական տվյալների ուղեփակման, արխիվացման կամ ոչնչացման կարգը։
6. Նախագծի 32-րդ կետով նախատեսվում է, որ տվյալների շտեմարանում պահպանվում են տվյալների անվտանգության և գաղտնիության ապահովման՝ «Զբոսաշրջության մասին» օրենքով սահմանված երաշխիքները՝ ապահովելով զբոսաշրջային ծառայություն մատուցող անձի և սպառողների կողմից տրամադրվող տվյալների պաշտպանությունը։ 
Վերոգրյալի համատեքստում հարկ է նկատի ունենալ, որ նախագծի կարգավորման առարկան զբոսաշրջային ծառայություններ մատուցող անձանց վերաբերյալ տվյալների շտեմարանն է, մինչդեռ նշված ձևակերպմամբ հիշատակվում են նաև սպառողների կողմից տրամադրվող տվյալները։
Ուստի առաջարկում ենք նախագծի 32-րդ կետից հանել «և սպառողների կողմից տրամադրվող» բառերը կամ հստակեցնել, որ սույն կանոնակարգի շրջանակում սպառողների անձնական տվյալներ չեն հավաքագրվում և չեն մշակվում։
7․ Նախագծի Հավելվածի 2-րդ կետով սահմանվում է, որ՝ «Սույն կանոնակարգը նախատեսում է դրույթներ տվյալների շտեմարանի կառավարման, շահագործման, օգտագործման, պահպանման, պաշտպանության, վերակազմավորման և դադարեցման, այլ պետական մարմինների կամ Օրենքի 15-րդ հոդվածի 4-րդ մասում նշված իրավաբանական անձի կողմից տվյալների մշակման և տվյալների շտեմարանի թարմացման, տվյալների շտեմարան հավաքվող տվյալների կազմի, հավաքման աղբյուրի, դրանք ներկայացնողների և ներկայացման վերաբերյալ», մինչդեռ նախագծի 4-րդ գլուխը վերնագրված է՝ «ՏՎՅԱԼՆԵՐԻ ՀԱՎԱՔԱԳՐՈՒՄ ԵՎ ՓՈԽԱՆԱԿՈՒՄ»։ Միաժամանակ, «Հանրային տեղեկությունների մասին» օրենքի 16-րդ հոդվածի 1-ին մասով սահմանված է, որ՝ «Տվյալների շտեմարանի կանոնակարգը նախատեսում է տվյալների շտեմարանի կառավարման, շահագործման, օգտագործման, պահպանման, վերակազմավորման և դադարեցման, այլ պետական կամ տեղական ինքնակառավարման մարմինների կամ սույն օրենքի 15-րդ հոդվածի 4-րդ մասում նշված իրավաբանական անձի կողմից տվյալների մշակման և տվյալների շտեմարանի թարմացման, տվյալների շտեմարան հավաքվող տվյալների կազմի, հավաքման աղբյուրի, դրանք ներկայացնողների և ներկայացման, անհրաժեշտության դեպքում՝ նաև շտեմարանի կառավարման այլ կազմակերպչական հարցերի վերաբերյալ դրույթներ»։ Հարկ ենք համարում նշել, որ նախագծի 2-րդ կետում, ինչպես նաև «Հանրային տեղեկությունների մասին» օրենքի 16-րդ հոդվածի 1-ին մասում, տվյալների հավաքագրման և փոխանակման վերաբերյալ կարգավորումները բացակայում են, ուստի վերոգրյալի կապակցությամբ անհրաժեշտ է վերանայել 4-րդ գլխի առկայությունը նախագծի հավելվածում։  
8․ Նախագծի հավելվածի 13-րդ կետում «5-րդ կետերով նախատեսված վավերապայմաններով տվյալները» ձևակերպումն ունի վերանայման կարիք։
9․ Նախագծի Հավելվածի 33-րդ կետով սահմանվում է, որ՝ «Սույն կանոնակարգի պահանջների խախտումը առաջացնում է պատասխանատվություն՝ Հայաստանի Հանրապետության օրենսդրությամբ սահմանված կարգով», որի կապակցությամբ գտնում ենք, որ անհրաժեշտ է հստակեցնել, թե որ օրենսդրությամբ է նախատեսվում այդ պատասխանատվությունը և ինչ պատասխանատվության տեսակ է կիրառվելու տվյալ կանոնակարգի խախտման դեպքում։

Ընդունվել է
Նախագծի վերնագիրը խմբագրվել է և համապատասխանեվել է բոլոր կից փաստաթղթերում։

	Հայաստանի տեղեկատվական համակարգերի գործակալություն
	ՀՏՀԳ/251/06-2026

	
	
	24.06.2026

	
	ԴԻՐՔՈՐՈՇՈՒՄ
Զբոսաշրջային ծառայություններ մատուցող անձանց վերաբերյալ տվյալների շտեմարանի կանոնակարգի նախագծի վերաբերյալ

Զբոսաշրջային ծառայություններ մատուցող անձանց վերաբերյալ տվյալների շտեմարանի կանոնակարգը հաստատելու մասին Հայաստանի Հանրապետության կառավարության որոշման նախագծի վերաբերյալ հայտնում ենք հետևյալը՝

Ընդհանուր գնահատական

Նախագիծը կարող է դիտարկվել որպես տվյալների շտեմարանի կանոնակարգի հիմք, քանի որ ներառում է շտեմարանի կառավարման, շահագործման, օգտագործման, տվյալների հավաքման կամ ստացման, փոխանակման, պահպանման, թարմացման և անվտանգության վերաբերյալ հիմնական բաժիններ։ Միաժամանակ նախագիծը նպատակահարմար է լրացուցիչ լրամշակել նախքան Կառավարության հաստատմանը ներկայացնելը՝ հատկապես «Հանրային տեղեկությունների մասին» օրենքի և Հայաստանի Հանրապետության կառավարության 2026 թվականի փետրվարի 12-ի N 136-Ն որոշման հետ փոխկապակցվածությունը հստակեցնելու, կրկնությունները նվազեցնելու և կարգավորման կիրառելիությունը բարձրացնելու նպատակով։

Առաջարկվող հիմնական լրամշակումները`
1․ Առաջարկում ենք հիմք ընդունելով “Հանրային տեղեկությունների մասին” օրենքի 15-րդ հոդվածի 3-րդ մասի պահանջները, նախագծով նախատեսել նաև զբոսաշրջային ծառայություններ մատուցող անձանց տվյալների շտեմարանի ստեղծման վերաբերյալ դրույթ։ Սույն առաջարկի հետ կապված, առաջարկում ենք նաև նախատեսել դրույթ, ըստ որի ՀՀ կառավարության 2026թ․ փետրվարի 12-ի N 136-Ն որոշման հավելվածներում “գրանցամատյան” հասկացության սահմանումներից կհանվեն “«Հանրային տեղեկությունների մասին» օրենքով սահմանված տվյալների շտեմարան” բառերը։
1. Տեխնիկական փաստաթղթերի, եզրակացության և գրանցման գործընթացի նախատեսում
Կանոնակարգում անհրաժեշտ է առանձին ամրագրել Կոմիտեի պարտականությունները՝ ապահովելու շտեմարանի ստեղծման, ներդրման, փոփոխությունների, լրացումների, վերակազմավորման կամ դադարեցման համար անհրաժեշտ տեխնիկական փաստաթղթերի պատրաստումը, Ինքնավար մարմնի եզրակացության ստացումը և շտեմարանի գրանցումը պետական տեղեկատվական համակարգի կառավարչական համակարգում։
2. «Մեկ հարցման» սկզբունքի և սկզբնաղբյուր տվյալների ձևակերպման ճշգրտում
Նախագծի գործող ձևակերպումը, ըստ որի շտեմարանում չեն հավաքագրվում այլ պետական շտեմարանների սկզբնաղբյուր տվյալներ, կարող է սխալ ընկալվել այն իմաստով, թե շտեմարանը չի կարող օգտագործել կամ մշակել այլ շտեմարաններից հասանելի տվյալները։ Ճիշտ մոտեցումն այն է, որ այդ տվյալները կրկին չպահանջվեն զբոսաշրջային ծառայություն մատուցող անձից, իսկ անհրաժեշտության դեպքում ստացվեն փոխգործելիության շրջանակում՝ տվյալների փոխանակման շերտի միջոցով՝ համաձայն “Հանրային տեղեկությունների մասին” օրենքի 11-րդ հոդվածի 3-րդ մասի պահանջների։
3. Տվյալների կազմի, աղբյուրների և ներկայացման կարգի ամբողջականացում
Նախագծում տվյալների կազմը նպատակահարմար է սահմանել ոչ միայն հղում կատարելով N 136-Ն որոշման համապատասխան դրույթներին, այլև կանոնակարգում ներկայացնելով շտեմարանում մշակվող տվյալների ամբողջական և սպառիչ ցանկը, բացառությամբ հեռախոսահամարի և Էլեկտրոնային հասցեի։ Դա կապահովի կանոնակարգի ինքնուրույն կիրառելիությունը և կբացառի տվյալների կազմի վերաբերյալ տարաբնույթ մեկնաբանությունները։
· շտեմարանում «գործունեության իրականացման վայր» տվյալի փոխարեն նախատեսել «գործունեության իրականացման վայր հանդիսացող հասցեի կադաստրային նույնականացուցիչ տվյալը։ Կադաստրային ծածկագրի կիրառումը կապահովի տվյալի միարժեք և ստույգ նույնականացումը, փոխգործելիությունը Կադաստրի կոմիտեի վարած շտեմարանի հետ, ինչպես նաև կբացառի հասցեների բառային նկարագրման հետ կապված տարընթերցումները,

4. Տվյալների ստացման իրավասություն ունեցող մարմինների և նրանց տվյալների շրջանակի հստակեցում
Նախագծի 11-րդ կետով արդեն նախատեսվում է տվյալների մշակումը փոխգործելիության շրջանակում տվյալների փոխանակման շերտի միջոցով։ Հետևաբար 12-րդ կետի գործող ձևակերպումը, ըստ որի նշված մարմինները շտեմարանում կարող են որոնել և զտել տվյալներ, նպատակահարմար չէ, քանի որ դա կարող է ընկալվել որպես շտեմարանին ուղիղ հասանելիություն։
Առաջարկվում է 12-րդ կետը հանել, իսկ 11-ում հստակ սահմանել 9-րդ կետում նշված յուրաքանչյուր մարմնին տրամադրվող տվյալները (կամ տվյալների խումբը), որոնք անհրաժեշտ են բացառապես այդ մարմնին օրենքներով վերապահված գործառույթների իրականացման համար։  Իրենց լիազորությունների իրականացման համար ոչ անհրաժեշտ տվյալների տրամադրումը շտեմարանից պետք է բացառել։ Այս նպատակով առաջարկվում է յուրաքանչյուր մարմնին անհրաժեշտ տվյալների ծավալը՝ ըստ օրենքով տվյալ մարնին վերապահված գործառույթների, ստանալ, հավաքագրել այդ մարմիններից՝ նախագծի շրջանառության փուլում, ապա քննարկել և հստակեցնել այդ տվյալների անհրաժեշտության իրավական հիմքերը, ամփոփել և ներառել նախագծում։
5. Լիազորված իրավաբանական անձի դերի առանձնացում տվյալներ օգտագործող մարմիններից
Օրենքի 15-րդ հոդվածի 4-րդ մասով նախատեսված իրավաբանական անձը տվյալների օգտագործող մարմին չէ։ Այն կարող է ներգրավվել միայն Կոմիտեի հետ կնքված պայմանագրով նախատեսված տեխնիկական կամ սպասարկման աշխատանքների իրականացման համար և չի կարող ինքնուրույն որոշել տվյալների մշակման նպատակները, կազմը, տրամադրման ծավալը կամ հասանելիության շրջանակը։ Այս կետում, հիմք ընդունելով Օրենքի 15-րդ հոդվածի 4-րդ մասը, պետք է հստակ սահմանել, թե տվյալների շտեմարանի կառավարիչը  գնումների մասին օրենսդրությամբ սահմանված կարգով հետևյալ աշխատանքներից կոնկրետ ո՞ր աշխատանքների կատարումը կարող է լիազորել իրավաբանական անձի՝ տվյալների շտեմարանի ներդրման, տվյալների մշակման, տվյալների շտեմարանի թարմացման, տեխնիկական սպասարկման և անվտանգության ապահովման աշխատանքներ: Շտեմարանի կանոնակարգով, հաշվի առնելով տվյալների շտեմարանի առանձնահատկությունները, կարող է սահմանվել նշված բոլոր աշխատանքների կամ դրանց մի մասը փոխանցումը:
6. Տվյալների հավաքագրում, ստացում և փոխանակում հասկացությունների տարանջատում
Կանոնակարգում անհրաժեշտ է տարբերակել զբոսաշրջային ծառայություն մատուցող անձից անմիջականորեն հավաքվող տվյալները և փոխգործելիության շրջանակում տվյալների փոխանակման շերտի միջոցով այլ շտեմարաններից ստացվող կամ ստուգվող տվյալները։ Վերջինների մասով նպատակահարմար է օգտագործել «ստացվում է», «փոխանցվում է», կամ «օգտագործվում է» ձևակերպումները՝ խուսափելով այն տպավորությունից, թե բոլոր տվյալները հավաքվում և մշտապես պահպանվում են տվյալների շտեմարանում։
Նախագծում անհրաժեշտ է նաև հստակ սահմանել՝ տվյալների փոխանակման շերտով ստացվող տվյալները օգտագործվում են միայն տվյալ գործողության կատարման կամ ստուգման նպատակով, իսկ շտեմարանում պահպանվում է միայն տվյալ գործողության վերաբերյալ լոգային տեղեկությունը։
7. Լոգավորման և տվյալների փոխանցման հաշվառման կարգի հստակեցում
Տվյալների շտեմարան մուտք գործելու, տվյալ դիտելու, ստանալու, փոխանցելու, փոփոխելու կամ ջնջելու յուրաքանչյուր գործողություն պետք է ենթակա լինի էլեկտրոնային հաշվառման։ Կանոնակարգում նպատակահարմար է մեկ միասնական բաժնում սահմանել լոգավորման ենթակա գործողությունները, լոգերում պահվող նվազագույն տվյալների կազմը և դրանց պահպանման ժամկետը։
· լոգերում պետք է հաշվառվեն առնվազն գործողությունը կատարած օգտատերը կամ համակարգային սուբյեկտը, գործողության տեսակը, նպատակը, ժամանակը, տվյալների շրջանակը, ստացող կամ փոխանցող համակարգը, ինչպես նաև փոփոխության պատճառը։
· լոգերի պահպանման ժամկետը նպատակահարմար է սահմանել առնվազն 5 տարի՝ առանձնացնելով այն շտեմարանում հիմնական տվյալների պահպանման ժամկետից։

8. Պահպանման, թարմացման, վերակազմավորման և դադարեցման կարգի լրացում
Շտեմարանի կամ զբոսաշրջային ծառայություն մատուցող անձի գործունեության դադարեցման դեպքում պետք է նախատեսել տվյալների արխիվացման, փոխանցման կամ  կարգի ընդհանուր շրջանակը։
Թարմացման բաժնում անհրաժեշտ է ներառել ոչ միայն զբոսաշրջային ծառայություն մատուցող անձի կողմից ներկայացվող փոփոխությունները, այլև Կոմիտեի աշխատակցի կողմից շտեմարանում կատարվող այն փոփոխությունները, որոնք վերաբերում են գործունեության կասեցմանը, դադարեցմանը, ծանուցման կամ գրանցման կարգավիճակի փոփոխությանը և նմանատիպ վարչարարական գործողություններին։
Վերակազմավորման և դադարեցման դեպքերը և դրանց ընթացակարգը ցանկալի է նախատեսել հենց կանոնակարգում՝ չսահմանափակվելով ընդհանուր հղումով Հայաստանի Հանրապետության օրենսդրությանը՝ համաձայն Օրենքի 16-րդ հոդվածի պահանջների։
9. Անվտանգության կազմակերպական և տեխնիկական միջոցների լրացում
Անվտանգության բաժինը նպատակահարմար է լրացնել առնվազն դերային հասանելիության, նույնականացման և լիազորման, մուտքերի և գործողությունների հաշվառման, տվյալների պահուստավորման և վերականգնման, խոցելիությունների կառավարման, միջադեպերի արձագանքման, գաղտնագրման և պարբերական աուդիտի վերաբերյալ դրույթներով։
Նշված դրույթները պետք է ձևակերպվեն այնպես, որ հասկանալի լինի՝ ինչ պարտականություններ ունի Կոմիտեն որպես շտեմարանի կառավարող և ինչ սահմանափակ ու պայմանագրային պարտավորություններ կարող է ունենալ տեխնիկական սպասարկում իրականացնող իրավաբանական անձը։
Կից տրամադրում ենք  ենք ՝ տվյալների շտեմարանի կանոնակարգ կազմելու ուղեցույցը և մի քանի դրույթները, որոնցից օգտվելով կարող եք լրացնել համապատասխան բաժինները։

	


























Ընդունվել է
Հայաստանի Հանրապետության կառավարության 2026 թվականի փետրվարի 12-ի N 136-Ն որոշման մեջ փոփոխություն կատարելու նախագիծը կշրջանառվի՝ չնայած որոշման նշված հասկացությունը ՀՏՀԳ առաջարկով է խմբագրվել դեռևս մշակման փուլում

1.      ՀՀ   ՎԻՃԱԿԱԳՐԱԿԱՆ   ԿՈՄԻՏԵ  N  ՎԿ / 2 - 09/1367 - 2026  

17  Ապրիլ   2026  

   Ի պատասխան Ձեր 09.04.2026 թիվ 01/7166 - 2026  գրության, սույնով տեղեկացվում է Ձեզ առ այն, որ  «Զբոսաշրջային ծառայություններ մատուցող անձանց  վերաբերյալ տվյալների շտեմարանի ստեղծման և վարման  կարգը հաստատելու մասին» (այսուհետ՝ Շտեմարան) ՀՀ  կառավարության որոշման   նախագծում Արմստատի  առաջարկությունները ներկայացված են Track  Changes  ձևաչափով:          Չի   ընդունվել     Track  Changes ձևաչափով   առաջարկվում է ավելացնել նաև շտեմարանի  ստեղծման մասին տեղեկատվություն, սակայն  շտեմարանը արդեն իսկ ստեղծված է  ՀՀ  կառավարության՝ 2026 թվականի փետրվարի  12 - ի  N   136 - Ն որոշման շրջանակում։      

